iyan nga po, mga brillante at mga matatandang brillante, mga matatandang bato ha po? ang sagot ang magbabayad ay si tatay at ibig niya ang mga matatandang bagay, mga bato sa una. kung gaano ang pagbibiro ni sinang sa kakaunti at masama pang latin na nalalaman ng kaniyang asawa ay gayon din naman ang sa maraming latin na nalalaman ng kaniyang ama. sadya nga pong mayroon akong mga hiyas na lubhang matatanda ang sagot ni simoun, na inalis ang balot ng munting takba. yaoy isang sisidlang bakal, na patalim na kininis, at maraming palamuting bronse at mga matitibay at pasuotsuot na panara. mayroon po akong mga palamuti ng liig ni cleopatra, mga sadyang tunay, na nakuha sa mga piramide, mga singsing ng mga senador at mga ginoong romano na nakuha sa mga labing muog ng cartago. marahil ay ang mga ipinadala ni anibal ng matapos ang labanan sa cannes! ang sabing walang kapingaspingas na biro at lipus kagalakan ni kapitang basilio.